*Apstiprināti:*

*Ar 2025.gada 1.jūlija Jelgavas novada pašvaldības Izsoļu komisijas lēmumu*

*(Protokols Nr.2-38.1/25/27)*

**Jelgavas novada pašvaldības kustamās mantas**

 **MERCEDES BENZ VARIO 818**, **valsts reģ.** **Nr. HR 8127**

**IZSOLES NOTEIKUMI**

Izsoli organizē Jelgavas novada pašvaldības Izsoļu komisija (turpmāk – Izsoļu komisija).

**1. Mantas apraksts**

1.1. **MERCEDES BENZ VARIO 818**, 4.2 dīzelis (turpmāk-transportlīdzeklis);

1.2.valsts reģistrācijas Nr. **HR 8127**;

1.3.nobraukums 481669 km;

1.4. izlaides gads – 2011;

1.5.tehniskā apskate līdz 2025.gada 04.aprīlis.

**2. Izsoles veids, maksājumi un samaksas kārtība**

2.1. Izsoles veids - **elektroniska izsole** ar augšupejošu soli.

2.2. Maksāšanas līdzekļi - 100% EUR

2.3. Izsoles sākumcena (nosacītā cena) **2578.51 EUR (divi tūkstoši pieci simti septiņdesmit astoņi *eiro* un 51 *eiro centi*)**,bez pievienotās vērtības nodokļa (turpmāk – PVN).

2.4. Izsoles solis noteikts **100 EUR** (viens simts *euro*).

2.5. Izsoles nodrošinājums **257.85 EUR** (divi simti piecdesmit septiņi *euro un 85 centi*), (10% apmērā no izsoles sākumcenas) no izsoles sākuma datuma 10 (desmit) dienu laikā izsoles dalībniekam jāpārskaita Jelgavas novada pašvaldībai ar piezīmi: **“MERCEDES BENZ VARIO 818**, **valsts reģ. Nr. HR 8127 izsoles nodrošinājums”**.

2.6. Darījumam piemēro pievienotās vērtības nodokli (turpmāk- PVN).

2.7. Samaksa par pirkumu – jāpārskaita **2 (divu) nedēļu** laikā no izsoles noslēguma dienas.

2.8. Nodrošinājums tiek ieskaitīts pirkuma maksā uzvarējušajam dalībniekam.

**3. Izsoles dalībnieks**

3.1. Par izsoles dalībnieku var kļūt jebkura fiziskā vai juridiskā persona, kura atbilstoši Latvijas Republikas spēkā esošajiem normatīvajiem aktiem ir tiesīga iegūt īpašumātransportlīdzekliun kura **līdz 14.07.2025.** ir iemaksājusi šo noteikumu 2.5.punktā minēto nodrošinājumu, izsoles dalības maksu un autorizēta dalībai izsolē.

3.2. Izsoles dalībniekiem nedrīkst būt pasludināta maksātnespēja, tiem nav uzsākts likvidācijas process, to saimnieciskā darbība nav apturēta vai pārtraukta, vai nav uzsākta tiesvedība par darbības izbeigšanu, maksātnespēju vai bankrotu, nav Valsts ieņēmumu dienesta administrēto nodokļu (nodevu) parādu, kas kopumā pārsniedz 150 EUR, kā arī maksājumu (nodokļi, nomas maksājumi, u.c.) parādu attiecībā pret Jelgavas novada pašvaldību.

**4. Izsoles pretendentu reģistrēšana Izsoļu dalībnieku reģistrā**

4.1. Pretendentu reģistrācija notiek no **2025.gada 4.jūlija pl.13.00 līdz 2025.gada 14.jūlijam pl.23.59** elektronisko izsoļu vietnē [https://izsoles.ta.gov.lv](https://izsoles.ta.gov.lv/)., uzturētā Izsoļu dalībnieku reģistrā.

4.2. Izsoles pretendenti – fiziska vai juridiska persona, kura vēlas savā vai citas fiziskas vai juridiskas personas vārdā pieteikties izsolei, elektronisko izsoļu vietnē <https://izsoles.ta.gov.lv> norāda:

4.2.1. Fiziska persona:

4.2.1.1. Vārdu, uzvārdu;

4.2.1.2. Personas kodu vai dzimšanas datumu (persona, kurai nav piešķirts personas kods);

4.2.1.3. Kontaktadresi;

4.2.1.4. Personu apliecinoša dokumenta veidu un numuru;

4.2.1.5. Norēķinu rekvizītus (kredītiestādes konta numurs, uz kuru personai atmaksājama nodrošinājuma summa);

4.2.1.6. Personas papildu kontaktinformāciju – elektroniskā pasta adresi un tālruņa numuru (ja tāds ir).

4.2.2. Fiziska persona, kura pārstāv citu fizisku vai juridisku personu, papildus 4.2.1.punktā norādītajam, sniedz informāciju par:

4.2.2.1. Pārstāvamās personas veidu;

4.2.2.2. Vārdu, uzvārdu fiziskai personai vai nosaukumu juridiskai personai;

4.2.2.3. Personas kodu vai dzimšanas datumu (ārzemniekam) fiziskai personai vai reģistrācijas numuru juridiskai personai;

4.2.2.4. Kontaktadresi;

4.2.2.5. Personu apliecinoša dokumenta veidu un numuru fiziskai personai;

4.2.2.6. Informāciju par notariāli apliecinātu pilnvaru, ja reģistrēts lietotājs izsolē pārstāv citu fizisku personu, vai informāciju par rakstiski noformētu pilnvaru vai dokumentu, kas apliecina reģistrēta lietotāja tiesības pārstāvēt juridisku personu bez īpaša pilnvarojuma, ja reģistrēts lietotājs pārstāv juridisku personu;

4.2.2.7. Informāciju par pilnvarojuma apjomu (pārstāvības tiesības konkrētai izsolei, vairākām konkrētām izsolēm, uz noteiktu laiku, pastāvīgi);

4.2.2.8. Attiecīgās lēmējinstitūcijas lēmumu kustamā mantas iegādi juridiskajai personai.

4.3. Reģistrējoties Izsoļu dalībnieku reģistrā, izsoles pretendents iepazīstas ar elektronisko izsoļu vietnes lietošanas noteikumiem, kā arī ar transportlīdzekļa Izsoles noteikumiem un apliecina savu piekrišanu noteikumu nosacījumiem un to ievērošanā, kā arī par sevi sniegto datu pareizību.

4.4. Ziņas par personu iekļauj Izsoļu dalībnieku reģistrā, saskaņā ar personas iesniegumu. Iesniegumu persona iesniedz patstāvīgi, izmantojot elektronisko izsoļu vietnē pieejamo elektronisko pakalpojumu *"Par e-izsoļu vietnes dalībnieka dalību konkrētā izsolē"* un identificējoties ar vienu no vienotajā valsts un pašvaldību portālā [www.latvija.lv](http://www.latvija.lv) piedāvātajiem identifikācijas līdzekļiem.

4.5. Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā izsoles rīkotāja kontā iemaksā izsoles nodrošinājuma summu sludinājumā noteiktajā apmērā, kā arī sedz maksu par dalību izsolē vietnes administratoram normatīvajos aktos noteiktajā apmērā saskaņā ar elektronisko izsoļu vietnē reģistrētam lietotājam sagatavotu rēķinu.

4.6. Izsoles rīkotājs autorizē izsoles pretendentu, kurš izpildījis izsoles priekšnoteikumus, dalībai izsolē 7 (septiņu) dienu laikā, izmantojot elektronisko izsoļu vietnē pieejamo rīku.

4.7. Informāciju par autorizēšanu dalībai izsolē izsoles rīkotājs reģistrētam lietotājam nosūta elektroniski uz elektronisko izsoļu vietnē reģistrētam lietotājam izveidoto kontu.

4.8. Autorizējot personu izsolei, katram solītājam elektronisko izsoļu vietnes sistēma automātiski izveido unikālu identifikatoru.

4.9. Izsoles pretendents netiek reģistrēts, ja:

4.9.1. nav vēl iestājies vai ir beidzies pretendentu reģistrācijas termiņš;

4.9.2. ja nav izpildīti visi šo noteikumu 4.2.1.punktā vai 4.2.2.punktā minētie norādījumi.

4.10. Izsoles rīkotāji nav tiesīgi līdz izsoles sākumam sniegt informāciju par izsoles pretendentiem.

4.11. Izsoles pretendentiemtransportlīdzekļa apskate iespējama iepriekš sazinoties pa tālruni ar Centrālās administrācijas Saimnieciskā nodrošinājuma nodaļas vadītāju Daini Keidānu, tālr. 29124567 vai e-pastā dainis.keidans@jelgavasnovads.lv. Kontaktpersona par izsoles noteikumiem Jelgavas novada pašvaldības Izsoļu komisijas priekšsēdētāja Diāna Rubene, tālr. 63012274 vai e-pastā: diana.rubene@jelgavasnovads.lv

**5. Izsoles norise**

5.1. Izsole sākas elektronisko izsoļu vietnē [https://izsoles.ta.gov.lv](https://izsoles.ta.gov.lv/) **2025.gada 4.jūlijā pl.13.00 un noslēdzas 2025.gada 24.jūlijā pl.13.00.**

5.2. Izsolei autorizētie dalībnieki drīkst izdarīt solījumus visā izsoles norises laikā. 5.3. Ja pēdējo piecu minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par 5 (piecām) minūtēm.

5.4. Ja pēdējās stundas laikā pirms izsoles noslēgšanas tiek konstatēti būtiski tehniski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darbadienas pulksten 13:00.

5.5. Pēc izsoles noslēgšanas solījumus nereģistrē un elektronisko izsoļu vietnē tiek norādīts izsoles noslēgums datums, laiks un pēdējais izdarītais solījums.

5.6. Izsoles organizētājs var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu. Paziņojumu par izsoles pārtraukšanu publicē elektronisko izsoļu vietnē.

5.7. Pēc izsoles slēgšanas sistēma automātiski sagatavo izsoles aktu, kuru Izsoļu komisija apstiprina septiņu dienu laikā pēc izsoles.

5.8. Izsoles dalībniekiem, kuri piedalījušies izsolē, bet nav nosolījuši izsoles Objektu, 5 (piecu) darba dienu laikā tiek atmaksāts izsoles nodrošinājums.

5.9. Izsole tiek atzīta par nenotikušu un nodrošinājums netiek atmaksāts nevienam no izsoles dalībniekiem, ja neviens no viņiem nav pārsolījis izsoles sākumcenu.

**6. Izsoles rezultātu apstiprināšana un līguma noslēgšana**

6.1. Izsoļu komisija nosolītājam 7 (septiņu) darba dienu laikā izsniedz paziņojumu par pirkuma summu, bet pārējiem izsoles dalībniekiem atgriež samaksāto nodrošinājumu.

6.2. Izsoles dalībnieks, kurš nosolījis augstāko cenu, 2 (divu) nedēļu laikā pēc paziņojuma un rēķina saņemšanas, pārskaita pirkuma maksu norādītajā norēķinu kontā. Pirkuma maksa tiek norādīta bez iemaksātā nodrošinājuma.

6.3. Ja nosolītājs šo noteikumu 6.2.punktā noteiktajā termiņā nav norēķinājies par pirkumu, viņš zaudē tiesības uz nosolīto transportlīdzekli un samaksāto izsoles nodrošinājumu.

6.4. Ja nosolītājs noteiktajā laikā nav samaksājis nosolīto cenu, par to informē pircēju, kurš nosolījis nākamo augstāko cenu un piedāvā pirkt transportlīdzekli par viņa nosolīto pirkuma maksu. Rakstveida piedāvājums spēkā 2 (divu) nedēļu laikā no paziņojuma saņemšanas dienas.

6.5. Ja 6.4.punktā norādītais izsoles dalībnieks piedāvājumu neizmanto, Izsoļu komisija var lemt par piedāvājuma izteikšanu izsoles dalībniekam, kas nosolījis nākamo augstāko cenu vai atzīt izsoli par nenotikušu

6.6. Pirkuma līgumu pircējs paraksta 30 (trīsdesmit) dienu laikā pēc izsoles rezultātu apstiprināšanas. Izsoles rezultātus apstiprina Izsoļu komisija.

6.7. Pirkuma līgumu pašvaldības vārdā paraksta Jelgavas novada pašvaldības izpilddirektors.

**7. Nenotikušās izsoles**

Izsoļu komisija pieņem lēmumu par izsoles atzīšanu par nenotikušu:

7.1. ja uz izsoli nav autorizēts neviens izsoles dalībnieks;

7.2. ja izsole bijusi izziņota, pārkāpjot šos noteikumus vai Publiskas personas mantas atsavināšanas likuma nosacījumus;

7.3. ja tiek noskaidrots, ka nepamatoti noraidīta kāda dalībnieka piedalīšanās izsolē vai nepareizi noraidīts kāds pārsolījums;

7.4. ja neviens izsoles dalībnieks nav pārsolījis izsoles sākumcenu;

7.5. ja vienīgais izsoles dalībnieks, kurš nosolījis kustamo mantu, nav parakstījis transportlīdzekļa pirkuma līgumu;

7.6. ja neviens no izsoles dalībniekiem, kurš atzīts par nosolītāju, neveic pirkuma maksas samaksu šajos noteikumos norādītajā termiņā;

7.7. ja izsolāmo mantu nopirkusi persona, kurai nav bijušas tiesības piedalīties izsolē;

7.8. ja nav apstiprināti izsoles rezultāti.

**8. Īpašie noteikumi**

8.1. Starp izsoles dalībniekiem aizliegta vienošanās, kas varētu ietekmēt izsoles rezultātus un gaitu.

8.2.Izsoles pretendentam un izsoles dalībniekam visi maksājumi jāveic tikai no sava kredītiestādes konta.

8.3. Izdevumus par transportlīdzekļareģistrāciju Ceļu satiksmes drošības direkcijā sedz pircējs.

8.4. Izsoles pretendenti, dalībnieki piekrīt, ka Jelgavas novada pašvaldība veic personas datu apstrādi, pārbaudot sniegto ziņu patiesumu.

**9. Izsoles rezultātu apstrīdēšana**

9.1. Izsoļu komisijas lēmumu vai faktisko rīcību var apstrīdēt Jelgavas novada pašvaldības Administratīvo aktu strīdu komisijā Administratīvā procesa likumā noteiktajā kārtībā.

9.2. Visā, kas nav atrunāts Izsoles noteikumos, jāvadās saskaņā ar Publiskas personas mantas atsavināšanas likuma nosacījumiem.

**10. Jelgavas novada pašvaldības rekvizīti izsoles nodrošinājuma iemaksai:**

|  |
| --- |
| Jelgavas novada pašvaldība reģistrācijas Nr. 90009118031 Pasta iela 37, Jelgava, LV-3001banka A/S “Swedbank”kods HABALV22konts LV26HABA0551030341246 |

**ar piezīmi - transportlīdzekļa nosaukums, valsts reģistrācijas numurs, izsoles nodrošinājums.**

Komisijas priekšsēdētāja D.Rubene